सूर्यनगरी में ठंड के साथ कोहरे की चादर
जोधपुर/जयपुर | प्रदेशमें शनिवार को रात के तापमान में हल्की बढ़ोतरी दर्ज की गई, लेकिन लगातार सर्द हवाओं से प्रदेश कांप रहा है। कई शहरों में पारा अब भी पांच डिग्री से नीचे बना हुआ है। इस कारण कई जगह कोहरा छाया रहा। पाला पड़ने की आशंका भी जताई जा रही है। फतेहपुर राज्य में सबसे ठंडा रहा। यहां पारा 0.2 डिग्री रिकॉर्ड किया गया। वहीं चूरू में न्यूनतम तापमान 1.7 डिग्री रिकॉर्ड किया गया। राज्य के कई हिस्सों में अभी भी न्यूनतम तापमान छह डिग्री से नीचे बना हुआ है। जोधपुर में शनिवार को दिन का तापमान 2.9 डिग्री बढ़कर 27.2 और न्यूनतम पारा भी 3.2 डिग्री बढ़कर 9.6 डिग्री दर्ज किया गया।
awa_Deva hin_Deva